stanford-oval/wikipedia huggingface dataset:
עבודה עברית (פרויקט מוזיקלי)
היספיקו החיים? משירי חנוך לוין > רשימת השירים באלבום

מילות השירים נכתבו על ידי חנוך לוין.
| מס' | שם | לחן | מבצע | משך |
| --- | --- | --- | --- | --- |
| 1. | היא ישנה עמוק  | יוני רכטר | יוני רכטר | 3:51 |
| 2. | לא הצלחתי בחוץ לארץ, אמא  | איתמר רוטשילד | איתמר רוטשילד | 2:50 |
| 3. | וכשמיששנו זה את זו לראשונה  | שלומי שבן | קרולינה ושלומי שבן | 1:30 |
| 4. | השיר של יונה  | יוני רכטר | יוני רכטר | 2:47 |
| 5. | אל תבכי  | שלומי שבן | נועם ענבר | 2:17 |
| 6. | שמים את אבא במקום שקט  | שלומי שבן | שלומי שבן | 2:39 |
| 7. | פנים של ילד באגם  | אסף תלמודי | קרולינה | 2:34 |
| 8. | בין שדך הימני לשדך השמאלי  | שלומי שבן | שלומי שבן, יוני רכטר, ערן וייץ, איתמר רוטשילד, אסף תלמודי, גרשון וייסרפירר, אלי מגן וקרולינה | 2:49 |
| 9. | ליד הספסל הזה  | יוני רכטר | יוני רכטר | 3:52 |
| 10. | זו שעה נפלאה  | שלומי שבן | אלי מגן | 3:11 |
| 11. | חשבתי שאצלנו זה יהיה שונה  | שלומי שבן | שלומי שבן | 2:11 |
| 12. | מנגינה ישנה  | שלומי שבן | קרולינה ושלומי שבן | 1:44 |
| 13. | אני ילד בעיגול אור  | יוני רכטר | יוני רכטר | 2:47 |
| 14. | ימי הקיץ  | איתמר רוטשילד | איתמר רוטשילד | 5:00 |
| משך כולל: | משך כולל: | משך כולל: | משך כולל: | 40:02 |
מעליי דממה - אהובה עוזרי

בחודש מרץ 2013 יצא אלבום ובו שירים חדשים של הזמרת אהובה עוזרי, שעקב מחלה במיתרי הקול, הייתה מנועה מלשיר את שיריה. עוזרי כתבה והלחינה את השירים ואמנים שונים ביצעו אותם, למעט שניים אותם שרה עוזרי עצמה.
מעליי דממה - אהובה עוזרי > רשימת השירים באלבום

המוזיקה לשירים הולחנה על ידי אהובה עוזרי.
| מס' | שם | מילים | מבצע | משך |
| --- | --- | --- | --- | --- |
| 1. | בא הבוקר  | אהובה עוזרי | מאיה אברהם | 3:41 |
| 2. | בסתר  | אהובה עוזרי | אהוד בנאי | 5:05 |
| 3. | איך אני אדע  | חוה אלברשטיין | חוה אלברשטיין | 4:49 |
| 4. | איך זורם הנחל  | אהובה עוזרי | קובי אפללו | 4:13 |
| 5. | עיניי אני אשא  | אהובה עוזרי | אהובה עוזרי ושאול בסר | 4:17 |
| 6. | מתוך עינייך  | אהובה עוזרי | גליקריה | 5:12 |
| 7. | הלב פועם  | אהובה עוזרי | יעל דקלבאום וקורין אלאל | 4:13 |
| 8. | אם תיתן לי חלקי  | לאה גולדברג | שרון קרלן | 3:44 |
| 9. | לא אני  | אהובה עוזרי | מאור כהן | 3:24 |
| 10. | מעליי דממה  | חני ארבל | שי צברי | 4:10 |
| 11. | רכבת  | אהובה עוזרי, רונה קינן ודורי מנור | רונה קינן | 4:55 |
| 12. | התחפרתי  | אהובה עוזרי | אהובה עוזרי | 3:51 |
| 13. | רגע קט  | אהובה עוזרי | דנה ברגר | 4:03 |
| 14. | שיערך מאפיר  | אהובה עוזרי | שני פלג | 4:52 |
| 15. | יד חמה  | אהובה עוזרי | ברי סחרוף | 3:59 |
| 16. | הים  | אהובה עוזרי | זוהר פרסקו | 3:50 |
| משך כולל: | משך כולל: | משך כולל: | משך כולל: | 68:18 |
שרות חוה אלברשטיין

בשנת 2014 יצא האלבום "שרות חוה אלברשטיין" ובו גרסאות כיסוי של זמרות צעירות לשיריה של הזמרת-יוצרת הוותיקה. האלבום התבסס על מופע משנת 2009 בשם "בנות חוה" בו הצדיעו הזמרות, רובן מסצנת האינדי הישראלית, ליצירתה רבת השנים של אלברשטיין ולתרומתה למוזיקה הישראלית.
שרות חוה אלברשטיין > רשימת השירים באלבום

| שרות חוה אלברשטיין> מס' | שרות חוה אלברשטיין> שם | שרות חוה אלברשטיין> מילים | שרות חוה אלברשטיין> לחן | שרות חוה אלברשטיין> מבצעת | שרות חוה אלברשטיין> משך | שרות חוה אלברשטיין>  | שרות חוה אלברשטיין>  | שרות חוה אלברשטיין>  | שרות חוה אלברשטיין>  |
| --- | --- | --- | --- | --- | --- | --- | --- | --- | --- |
| 1. | כל יום אני מאבדת  | רימונה דינור | משה וילנסקי | נעם נבו | 3:36 |  |  |  |  |
| 2. | אדבר איתך  | רחל שפירא | אלונה טוראל | אפרת גוש | 3:24 |  |  |  |  |
| 3. | סיפור אינטימי  | רחל שפירא | נחום היימן | רוני אלטר | 3:22 |  |  |  |  |
| 4. | שיר ליל שבת  | יהודה עמיחי | משה וילנסקי | קרני פוסטל | 3:21 |  |  |  |  |
| 5. | שיר נולד  | נעמי שמר | נעמי שמר | לי טריפון | 2:56 |  |  |  |  |
| 6. | אתה פלא  | חוה אלברשטיין (ע"פ פאבלו קאזאלס) | חוה אלברשטיין | אסתר רדא | 3:58 |  |  |  |  |
| 7. | כמעט שנתיים  | חוה אלברשטיין | חוה אלברשטיין | הדרה לוין ארדי | 4:42 |  |  |  |  |
| 8. | לונדון  | חנוך לוין | חוה אלברשטיין | כל החתיכים אצלי | 3:39 |  |  |  |  |
| 9. | חד גדיא  | חוה אלברשטיין | מסורתי | קרוסלה | 4:42 |  |  |  |  |
| 10. | הקוסם  | חוה אלברשטיין | חוה אלברשטיין | שילה פרבר | 6:46 |  |  |  |  |
| 11. | בגלל הלילה  | תרצה אתר | דפנה אילת | עינב ג'קסון כהן | 3:36 |  |  |  |  |
| 12. | הלילה הוא שירים  | תרצה אתר | חנן יובל | אפרת בן צור | 5:01 |  |  |  |  |
| 13. | ציפורים בראש  | שמרית אור | מתי כספי | מיכל גבע | 3:19 |  |  |  |  |
| 14. | אני מתה להיות אנטיפתית  | דן אלמגור | נורית הירש | אביגייל רוז | 3:04 |  |  |  |  |
| 15. | התבהרות חלקית  | רחל שפירא | שלום חנוך | איילה אינגדשט | 3:18 |  |  |  |  |
| 16. | כמו צמח בר  | רחל שפירא | נחום היימן | דיקלה | 5:19 |  |  |  |  |
| 17. | שיר סיום  | נעמי שמר | מנוס חאג'ידאקיס | שני פלג | 2:54 |  |  |  |  |
| 18. | שחמט  | חנוך לוין | אלכס כגן | דניאלה ספקטור | 5:00 |  |  |  |  |
| 19. | שיר מגרש את החושך  | חוה אלברשטיין | ע"פ גוגולי גוגולי | יעל דקלבאום | 3:24 |  |  |  |  |
| משך כולל: | משך כולל: | משך כולל: | משך כולל: | משך כולל: | 76:31 |  |  |  |  |
ראו גם

צו השעה
אי במערבולת: שרות זלדה
הערות שוליים

↑  שני פישר‏, עבודה עברית שווה זהב, באתר וואלה, 9 באפריל 2008
↑  עמי פרידמן, קח לך את הכבשה שושנה ובנה לה בית, באתר nrg‏, 15 באפריל 2012
| --- | --- |
בקרת זהויות :  MusicBrainz release group: 25c5e1c1-68d8-4377-b79f-2372fec8e4fd
Mario Bros.

| --- | --- |

צילום מסך מתוך המשחק האחים מריו
 כללי
 תאריך הוצאה:  1984 
 סוגה:  משחק פלטפורמה
 פיתוח:  נינטנדו 
 הוצאה לאור:  נינטנדו 
 ארץ מקור:  יפן 
 סדרה:  Mario Bros. 
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  Game Boy Advance, Amstrad CPC, קומודור 64, Atari 8-bit family, משחק ארקייד, NEC PC-8800 series, Nintendo Entertainment System, אטארי 7800, ספקטרום סינקלייר, Atari 2600, Atari 520 ST, FM-7 
 המשחק הקודם:  Wercking crew (NES)
 המשחק הבא:  האחים סופר מריו
 
 אתר רשמי
 
Mario Bros. הוא משחק פלטפורמה שפותח כמשחק ארקייד על ידי חברת נינטנדו ב-1983.
המשחק פותח על ידי שיגרו מיאמוטו. הוא יצא כ"מיני-משחק" - משחק וידאו קצר ופשוט יחסית, שהפך בהמשך לחלק מסדרת משחקי האחים סופר מריו . המשחק גם יצא מחדש עבור קונסולות המשחקים Wii ו-Wii U של נינטנדו.
במשחק מוצגת דמותו של מריו, שרברב אמריקאי-איטלקי, ושל אחיו הצעיר לואיג'י, שאמורים להילחם ביצורים המגיעים מהביוב שמתחת לעיר ניו יורק. מריו משמיד יצורים אלו לאורך המשחק באמצעות
קפיצה על גבם וסילוקם. המשחק קיבל ביקורות חיוביות על ידי המבקרים.
המשחק מהווה את ההופעה האחרונה של מריו בפלטפורמות שאינן של נינטנדו (המשחק הוסב למספר מחשבים ולקונסולת האטארי 2600 וקונסולות ההמשך בנוסף לקונסולת ה-Famicom/NES). מאז הופיע מריו רק בקונסולות נינטנדו עד ליציאת המשחק Super Mario Run שיצא למובייל.
אשלי הינסון

אשלי אליזבת הינסון (באנגלית: Ashley Elizabeth Hinson; נולדה ב-27 ביוני 1983) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס הראשון של מדינת איווה, מאז 2021. קודם לכן הייתה חברת בית הנבחרים המדינתי באיווה מטעם מחוז הבחירה ה-67 של המדינה. בנובמבר 2020 נבחרה אל הקונגרס של ארצות הברית במחוז הקונגרס הראשון. הינסון הושבעה לתפקידה ב-3 בינואר 2021, עם התכנסות הקונגרס ה-117 של ארצות הברית.
ביוגרפיה

הינסון, שנולדה בדה מוין בירת איווה, היא בוגרת בית הספר התיכון ואלי השוכן בעיר מערב דה מוין. את לימודיה הגבוהים השלימה באוניברסיטת איווה ובאוניברסיטת דרום קליפורניה, שם למדה עיתונות משודרת. כסטודנטית הייתה חברה באחוות "פאי בטא פי". הינסון החלה את דרכה כמגישת חדשות ב-KCRG-TV, תחנת טלוויזיה בבעלות משותפת של התאגידים ABC News ו-MyNetworkTV.
בבחירות 2016 החליטה הינסון להתמודד לבית הנבחרים של מדינת איווה, הבית התחתון בבית המחוקקים של המדינה, מטעם מחוז הבחירה ה-67. בבחירות הכלליות היא גברה על מארק זיידל, מועמד המפלגה הדמוקרטית ברוב בן 62.5% מקולות הבוחרים. מחוז פרוורי זה של סידר ראפידס הוא תחרותי מאוד מבחינה פוליטית. במהלך הבחירות לנשיאות ארצות הברית 2016, המועמדת הדמוקרטית הילרי קלינטון, גברה על יריבה דונלד טראמפ בפער של שני אחוזים בלבד.
בבחירות אמצע הכהונה ב-2018 ניצבה הינסון בפני מסע בחירות תחרותי לבית הנבחרים של איווה, שכולל תעמולת בחירות בטלוויזיה, נגד המורה אריק ג'דרה. בסופו של דבר היא ניצחה עם 52% מהקולות. החל מינואר 2019 הינסון כיהנה במספר ועדות בבית הנבחרים המדינתי: ועדת המשפט, הוועדה לבטיחות הציבור, ובוועדת התחבורה אשר בה מכהנת כיושבת הראש.
ב-13 במאי 2019 הכריזה על התמודדותה לבית הנבחרים של ארצות הברית מטעם מחוז הקונגרס הראשון של איווה, נגד נציגת המחוז המכהנת אבי פינקנאוור. מחוז קונגרס זה, שבשטחו 20 ממחוזות איווה, עבר לשליטה דמוקרטית ב-2018. הינסון הוגדרה בידי ועדת הקמפיין הרפובליקנית לקונגרס כ"טוענת לכתר", בשל התחרות הצמודה במחוז זה. כמו כן, היא זכתה לתמיכתה של המושלת קים ריינולדס וסגנה אדם גרג. ב-2 ביוני 2020 זכתה הינסון בבחירות המקדימות הרפובליקניות, וביום הבחירות הכלליות גברה על פינקנאוור המכהנת. הינסון החלה את כהונתה בקונגרס האמריקאי בינואר 2021.
הערות שוליים

↑  אדם קארוס, Rep. Hinson considering run for Congress, באתר KCRG-TV9‏, 18 בינואר 2020 (באנגלית)
↑  Ashley Hinson Files For 1st District Run Against Abby Finkenauer, באתר Iowa Starting Life‏, 13 במאי 2019 (באנגלית)
↑  ג'יימס ק. לינץ', Ashley Hinson, Abby Finkenauer raise $3 million in 2019 for Iowa's 1st District race, באתר The Gazzete‏, 8 בינואר 2020 (באנגלית)
↑  House Latest: GOP’s Hinson ousts US Rep. Finkenauer in Iowa, באתר AP‏, 4 בנובמבר 2020 (באנגלית)
| --- | --- |
בקרת זהויות :  SNAC: w6873716  US Congress: H001091
אדריאן סקרבורו

| --- | --- |
אין תמונה חופשית
 לידה:  10 במאי 1968 (בן 56) מלטון מאובריי, הממלכה המאוחדת 
 שם לידה:  Adrian Philip Scarborough 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  בית הספר למשחק בריסטול אולד ויק  SMB College Group  King Edward VII School, Melton Mowbray 
 פרסים והוקרה:  פרס לורנס אוליבייה לשחקן הטוב ביותר בתפקיד משנה 
 פרופיל ב-IMDb
 
אדריאן פיליפ סקרבורו (באנגלית: Adrian Philip Scarborough; נולד ב-10 במאי 1968) הוא שחקן אנגלי. תפקידיו הידועים הם בסרט "נאום המלך", בקומדיית המצבים "גאווין וסטייסי" ובתפקיד הבאטלר בגרסה מ-2010 לסדרת הדרמה "על אדונים ומשרתים". סקרבורו הוא שחקן תיאטרון מוכשר וב-2011 זכה בפרס אוליבייה לשחקן המשנה הטוב ביותר על תפקידו במחזה "After the Dance" מאת טרנס רטיגן (אנ').
ביוגרפיה

סקרבורו נולד במלטון מאובריי שבלסטרשייר ולמד בבית הספר למשחק "בריסטול אולד ויק תיאטר סקול". עוד לפני שסיים את לימודיו זכה בפרס צ'סטרטון.
קריירה

הופעת הבכורה של סקרבורו בקולנוע הייתה בסרט "טירופו של המלך ג'ורג'" משנת 1994. תפקידים נוספים שלו בקולנוע היו בסרטים "תרגילים בנקמה", "פארק גוספורד", "וירה דרייק", "רמז לסקנדל", "נערי ההיסטוריה", "אליזבת: תור הזהב", "נאום המלך" והסרט "עלובי החיים".
אחד מתפקידיו הראשונים בטלוויזיה היה ב-1997 בעיבוד לספר "A Dance to the Music of Time". עוד השתתף בסדרה "שיאכלו עוגות" בכיכובן של דון פרנץ' וג'ניפר סונדרס, בה שיחק בתפקיד "Bouffant", מעצב אופנה הומו / משרת / איש סודה של "קונטס דה ואש" בגילומה של סונדרס. תפקידים נוספים שלו בטלוויזיה היו בסדרת הדרמה התקופתית "קרנפורד", בסרט הטלוויזיה "Into the Storm", בסדרת המתח "Psychoville" ובסדרה הקומית "מירנדה" בכיכובה של מירנדה הארט. פעמיים השתתף בתפקיד אורח בסדרה "רציחות במידסומר" פעם בעונה החמישית ופעם בעונה העשירית. בתוכנית הטלוויזיה לילדים של ה-BBC "אבני וטיל" דיבב את דמותו של אבני.
סקרבורו מוכר בעיקר מהופעתו בסדרה הקומית של ה-BBC "גאווין וסטייסי", יחד עם ג'וליה דייוויס הם מגלמים זוג נשוי (פיט ודון סאטקליף) שהם שכנים וידידים של הוריו של הגיבור הראשי, גאווין שיפמן (מתיו הורן). הוא גם מזוהה עם תפקידו כבאטלר, מר פריטצ'רד, בסדרת הדרמה של ה-BBC "על אדונים ומשרתים" משנת 2010.
ב-2012 הופיע סקרבורו בסדרה "גברת ביגס" של ITV, כשהוא מגלם את אביה של גברת ביגס (בגילומה של שרידן סמית' ששיחקה לצדו ב"גאווין וסטייסי"). בעונה השביעית של הסדרה "דוקטור הו" גילם סקרבורו חייזר בשם קאהלר-ג'קס בפרק בשם "עיר ושמה מרסי", שעלה לשידור ב-15 בספטמבר 2012.
סקרבורו הרבה להופיע בתיאטראות "דונמאר ורהאוס", תיאטרון אלמיידה, ובתיאטראות וסט אנד. הוא שיחק בעשרים הפקות של התיאטרון המלכותי הלאומי. ב-19 ביוני 2011 השתתף ב-"Barn Theatre presents..." עם השחקן אליוט בראון בתיאטרון בארן שבעיר ולווין גרדן סיטי. עוד הופיע במחזה "הדה גאבלר" בתיאטרון אולד ויק, שוב לצדה של שרידן סמית'. ב-2013 שיחק בדרמה הרדיופונית של טום סטופארד "Darkside" המבוססת על האלבום "The Dark Side of the Moon" של פינק פלויד.
ב-2015 הופיע סקרבורו בתפקיד קלייב טרומן בפרק "The Owl of Minerva" בסדרת הטלוויזיה של ה-BBC "האב בראון", וכן השתתף בתפקיד משנה בסיטקום "Blunt Talk" של רשת "Starz" האמריקאית.
בשנת 2018 שיחק בסרט "על חוף צ'זיל" בכיכובה של סירשה רונן, אשר מבוסס על ספר באותו שם מאת איאן מקיואן. באותה שנה שיחק במיני-סדרת הדרמה של רשת BBC, "סקנדל אנגלי מאוד" לצד יו גרנט ובן וישו, וכמו כן בסרט הקומי "אהבה וכשכושים אחרים" (אנ').
בשנת 2019 השתתף בסרט המלחמה האפי "1917", שביים וכתב סם מנדס, וגילם את דמותו של ד"ר פוקס בסדרת הדרמה ההיסטורית "סנדיטון" עד ל-2022.
בשנת 2020 יצא הסרט האמריקאי "ורמיר האחרון" בהשתתפותו, וכן, שיחק בסרט הפנטזיה של קנת בראנה "ארטמיס פאול" שמבוסס על הספר באותו שם מאת הסופר האירי אואן קולפר.
בשנת 2022 החל לשחק את הדמות הראשית בסדרת דרמת הפשע "The Chelsea Detective" שם מגלם במשך שלוש עונות את הסוכן המיוחד מקס ארנולד.
בשנת 2024 גילם את דמותו של איאן בסדרה הקומית "מר בחור" (אנ') בערוץ Sky Max.
קריירה > פרסים

ב-1993 היה סקרבורו מועמד לפרס איאן צ'ארלסון וזכה בפרס "מנצ'סטר איבנינג ניוז" על תפקידו במחזה "קומדיה של טעויות" בתיאטרון רויאל אקסצ'נג' שבמנצ'סטר. במרץ 2011 זכה בפרס אוליבייה לשחקן הטוב ביותר בתפקיד משנה על הופעתו במחזה "After the Dance" מאת טרנס רטיגן.
קריירה > חיים אישיים

סקרבורו חי בברקהמסטד שבמחוז הרטפורדשייר. הוא נשוי לרוז (שם נעורים בלקשו) ולבני הזוג יש בן (ג'ייק) ובת (אזמה).
הערות שוליים

1 2  max 4000 characters (2012-06-19). "Hunt is launched for missing drama award". This is Bristol. אורכב מ-המקור ב-2013-05-05. נבדק ב-2012-09-15.
↑  "British Comedy Guide - Let Them Eat Cake - Characters". Sitcom.co.uk. נבדק ב-2012-09-16.
↑  "Comedy - Miranda - Miranda Meets... Sally Phillips And Adrian Scarborough". BBC. 2010-11-29. נבדק ב-2012-09-16.
↑  "Adrian Scarborough - IMDb".
↑  Adrian Scarborough. "TV blog: Upstairs Downstairs: Playing Mr Pritchard". BBC. נבדק ב-2012-09-16.
↑  Jones, Paul (7 במרץ 2012). "Doctor Who: Upstairs Downstairs star Adrian Scarborough cast in series seven". Radio Times. נבדק ב-20 במרץ 2012. {{cite web}}:  (עזרה)
↑  The Barn Theatre presents...
↑  "Q&A: Adrian Scarborough | Official London Theatre - Your London Shows guide". Official London Theatre. 2012-09-10. נבדק ב-2012-09-16.
↑  "Pink Floyd album inspires Sir Tom Stoppard radio play". BBC. 28 במרץ 2013. נבדק ב-24 באוגוסט 2013. {{cite web}}:  (עזרה)
↑  "Olivier Awards 2011: The winners". Bbc.co.uk. 2011-03-13. נבדק ב-2012-09-15.
↑  "The Gavin & Stacey star you pass in the street". Berkhamsted & Tring Gazette. 11 בנובמבר 2009. נבדק ב-19 במרץ 2012. {{cite news}}:  (עזרה)
| --- | --- |
בקרת זהויות :  NLI: 987007365277805171  PLWABN: 9812033775805606  BNE: XX4776606  GND: 1061573206  ISNI: 0000 0001 1847 5803  LCCN: nr2005009510  MusicBrainz: 1bb4a5bf-f936-4e77-993f-1964740b2a12  SUDOC: 231546882  VIAF: 169599016   WorldCat (עם VIAF): 169599016
מיכל אפשטיין

| --- | --- |
אין תמונה חופשית
 לידה:  5 במרץ 1981 (בת 44) ישראל רחובות שבישראל
 עמדה:  פורוורד
 גובה:  1.80 מטרים
 קבוצות כשחקנית
 1997 - 2000 2000 - 2001  2001 - 2003   2003 - 2004   2004 - 2005 2005 - 2006 2006  2006 - 2008  2008 - 2012   2012 - 2014:  אליצור חולון בני יהודה אוניברסיטת פרובידנס אוניברסיטת בוסטון מכבי אשדוד הפועל תל אביב אליצור רמלה מכבי בנות אשדוד מכבי רמת חן אליצור רמלה
 הישגים כשחקנית
 2 אליפויות ליגת העל (2006, 2014)   3 גביע מדינה (1998, 2009, 2014)
 קבוצות כמאמנת
 2014 - 2015:  אליצור רמלה (עוזרת מאמן)
 
מיכל אפשטיין (נולדה ב-5 במרץ 1981) היא כדורסלנית עבר ישראלית. שיחקה בליגת העל בכדורסל נשים ובנבחרת ישראל בכדורסל נשים.
ביוגרפיה

אפשטיין נולדה וגדלה ברחובות, בתם של איירין ורוג'ר. בנעוריה שיחקה טניס. היא החלה לשחק כדורסל במסגרת נבחרת הקאדטים של ישראל, אליה הצטרפה לאליפות אירופה ב-1996, שם למדה לראשונה את חוקי המשחק. היא עברה ללמוד בתיכון קריית שרת חולון וזכתה עם נבחרת בית הספר באליפות ליגת העל לתיכונים ובאליפות העולם לתיכונים (ISF) ב-1999 שהתקיימה בישראל.
קריירה מקצועית

בגיל 16 הצטרפה לסגל הקבוצה הבוגרת של אליצור חולון. היא זכתה עמה בגביע המדינה והגיעה לגמר הפלייאוף. ב-2000 עברה לבני יהודה.
לאחר שירותה הצבאי נסעה לארצות הברית והחלה לשחק בליגת המכללות של ה-NCAA. תחילה שיחקה במדי קבוצת אוניברסיטת פרובידנס. היא הייתה הקלעית המובילה של הקבוצה בעונתה השנייה עם 14.3 נקודות למשחק והובילה את הקבוצה גם באסיסטים עם ממוצע של 2.6 למשחק. לאחר שתי עונות עברה לשחק באוניברסיטת בוסטון. בשל חוקי ה-NCAA לגבי מעבר בין קבוצות, נאלצה להחמיץ את כל עונת 2003/04. בעונת 2004/05 שותפה במשך דקות מועטות בלבד במשחקיה הראשונים של הקבוצה, ובדצמבר 2004 הודיעה על עזיבתה. בתקופתה בבוסטון סבלה עם חברותיה לקבוצה מהתנכלויות של המאמנת קלי גרינברג. הפרשה נחשפה ב-2014 לאחר תלונות שהוגשו נגד גרינברג מצד ארבע שחקניות הקבוצה, שאליהן הצטרפו גם אפשטיין ושחקנית עבר נוספת בקבוצה.
בשובה לישראל הצטרפה באמצע העונה למכבי אשדוד וסייעה לה להישאר בליגה הראשונה. במאי 2005 חתמה בהפועל תל אביב וזכתה עימה באליפות הליגה. היא פתחה את העונה כשחקנית מובילה בקבוצה, אך נאלצה לעבור ניתוח להסרת התוספתן ונעדרה ממשחקים רבים.
ב-2006 עברה לאליצור רמלה, ובמהלך העונה חזרה למכבי אשדוד. ב-2008 הצטרפה למכבי רמת חן. היא זכתה איתה בגביע המדינה, ובעונתה השנייה ברמת חן מונתה לקפטנית הקבוצה. ב-2012 הייתה ממובילות מאבק הכדורסלניות הישראליות באיגוד הכדורסל בשל ההחלטה להעלות את מספר השחקניות זרות שיכולות לשחק בו-זמנית על המגרש לארבע. המאבק כלל את השבתת הליגה. היא שוחררה מרמת חן, שבה לאליצור רמלה, זכתה עימה באליפות ליגת העל ובגביע המדינה ופרשה ב-2014. שימשה עוזרת מאמן באליצור רמלה עונה אחת, מדריכה בבית הספר לכדורסל בנות הפועל ראשון לציון ופרשנית כדורסל בערוץ הספורט.
קריירה מקצועית > נבחרת ישראל

אפשטיין שיחקה בנבחרות ישראל הצעירות ובנבחרת ישראל לבוגרות, כולל באליפות אירופה בכדורסל ב-2003, ב-2007, ב-2009 וב-2011.
לאחר הפרישה מכדורסל

ב-2015 היא השתתפה בעונה החמישית של תוכנית המציאות מאסטר שף של שידורי קשת וסיימה במקום הרביעי. לאחר התוכנית הפכה לבעלת עסק בתחום הייעוץ הקולינרי.
ב-2017 פתחה אפשטיין את בית הקפה "איטס" בבית חנה בתל אביב, ב-2019 פתחה סניף שני של בית הקפה ברחוב שינקין בתל אביב.
ב-2024 חזרה אפשטיין להתחרות פעם נוספת ב"מאסטר שף", הפעם בעונת האולסטארס, ששודרה בקשת 12, וזכתה במקום הראשון.
חיים אישיים

מתגוררת עם בת זוגה בתל אביב-יפו ולה שלושה ילדים.
הערות שוליים

↑  אריה ליבנת, הקרנבל של מיכל, באתר הארץ, 3 במרץ 2010
↑  BU coach Kelly Greenberg out after bullying accusations, הבוסטון גלוב, 22 באפריל 2014
↑  רענן וייס, מיכל אפשטיין תשחק במכבי אשדוד עד סיום העונה, באתר nrg‏, 12 בינואר 2005
↑  מיכל אפשטיין גמרה את העונה, אתר ספסל, 22 בינואר 2006
↑   ליבי שפרלינג, Eats: קפטריה קטנה וממזרה ליוצאת מאסטר שף, באתר הארץ, 25 ביולי 2017
רובי דואניאס

| --- | --- |

רובי דואניאס
 לידה:  14 בינואר 1967 (בן 58) יפו, ישראל ישראל
 מדינה:  ישראל 
 מקום לימודים:  בית צבי 
 בת זוג:  אילנית דואניאס
 פרסים והוקרה:  פרס האקדמיה הישראלית לטלוויזיה 
 פרופיל ב-IMDb
 
ראובן (רובי) דוּאֵנְיָאס (נולד ב-14 בינואר 1967) הוא במאי טלוויזיה, תסריטאי, שחקן, וקומיקאי ישראלי.
ביוגרפיה

דואניאס נולד ביפו, לרחל וליצחק, וגדל בפתח תקווה. הוא בוגר בית הספר למשחק "בית צבי".
בשנים 1991–1995 שיחק בתיאטרון החאן שבירושלים. פריצתו הגדולה לתודעת הציבור התרחשה כאשר שיחק במשך שלוש עונות בצוות הקבוע של תוכנית הטלוויזיה הקומית "הקומדי סטור" בין השנים 1994–1996 לצד צביקה הדר, אסף אשתר, גיל ססובר ואיתי שגב, שם גילם דמויות רבות, בהן דמותו של ז'ק, מגיש "המבזק של ז'ק", דמותו של חם, אביו של הילד יפת (גיל ססובר) ודמות המגיש המפחיד של אזור הדמדומים. השיר "חם ויפת" שדואניאס כתב והלחין, נכלל בין 50 שירי היובל של המדינה. במסגרת "הקומדי סטור" השתתף דואניאס גם ב"משדרים חשמונאים פלוס", ספיישל לחנוכה ב-1996, ולאחר מכן השתתף בתוכנית ההמשך "פרה פרה" (1997). תוכניות אלה שודרו בערוץ הילדים.
בשנת 1996 דיבב דמויות במשחק המחשב הישראלי "תככי הרייטינג". בשנת 1997 הופיע דואניאס בפסטיגל לצד צחי נוי. בשנת 1998 שיחק בהצגת הילדים אלאדין לצידו של ליאור כלפון. בשנת 1999 הופיע בפסטיגל, באותה שנה השתתף במופע זה יחד עם עמיתו, הקומיקאי אסף אשתר.
דואניאס ביים וכתב את סדרות הטלוויזיה של "טדי הפקות" (כגון "שמש", "חשיפה", "הפיג'מות", שבעונות 8-9 האחרונות השתתף בתפקיד קבוע, "השמיניה", עד 2013, וחלק מסדרות הטלוויזיה של yes: "השיר שלנו" ו"דני הוליווד").
בשנת 2007 כתב, ערך וביים את סדרת הטלוויזיה "הנפילים" יחד עם חן קלימן.
ב-2009 עלתה הסדרה "מנדלבאום בלש פרטי" אותה הוא יצר, ערך, כתב וביים, ובאותה שנה השתתף בתוכנית הריאליטי של אבי ביטר, "חי בסרט" בבימויו של איתי שגב.
ב-2010 עלתה הסדרה "15 דקות" ב-yes, שהוא התסריטאי הראשי שלה.
ב-2011 יצר יחד עם יניב פולישוק את הסדרה "סברי מרנן" ואף ביים אותה.
ב-2013 ביים את העונה הרביעית והחמישית של "השמיניה הדור הבא".
ב-2014 ביים את הסדרה "משפחה שולטת", סיטקום יומי בערוץ הילדים ב-yes, עם מור פולנוהר, רמי ורד ואורנה בנאי.
ב-2016 ביים את הסדרה "הרוסים", אשר שודרה במשך עונה בערוץ עשר.
ב-2017 ביים את הסדרה הקומית "שמחות", ששודרה בערוץ 2.
בפברואר 2019 לקראת הבחירות לכנסת העשרים ואחת הוציא יחד עם גיל ססובר את השיר "המדינה בוחרת ולכ" כשחזרו לגלם את תפקידיהם מ"הקומדי סטור" בתור חם ויפת, כהמשך לשיר סאטירי נודע אותו ביצעו.
במרץ 2025 יצא לאקרנים סרט כחול לבן שאותו הוא ביים.
ביוגרפיה > פרסים ומועמדויות

בספטמבר 2006 זכה בפרס עבור בימוי לסדרת ילדים בפרס האקדמיה לטלוויזיה, על הסדרה "השמיניה". הסדרה עצמה זכתה בפרס זה בשנים 2006 ו-2007.
חיים אישיים

דואניאס נשוי לאילנית, ולהם שתי בנות.
פילמוגרפיה > תוכניות וסדרות טלוויזיה

| שנה | שם הסדרה | תפקיד הפקה של דואניאס |
| --- | --- | --- |
| 1994–1996 | הקומדי סטור | שחקן ראשי ותסריטאי |
| 1997 | פרה פרה | שחקן ראשי ותסריטאי |
| 1997–2004 | שמש | תסריטאי, במאי ושחקן אורח |
| 2001–2002 | שחר | תסריטאי, במאי ושחקן אורח |
| 2003–2015 | הפיג'מות | תסריטאי, במאי ושחקן אורח |
| 2005 | חשיפה | שחקן, במאי ותסריטאי |
| 2005–2006 | השמיניה | במאי ושחקן אורח |
| 2007 | הנפילים | תסריטאי ובמאי |
| 2009–2010 | מנדלבאום בלש פרטי | תסריטאי ובמאי |
| 2011–2025 | סברי מרנן | תסריטאי, במאי ושחקן אורח |
| 2014–2016 | משפחה שולטת | תסריטאי, במאי ושחקן אורח |
| 2016 | הרוסים | במאי ושחקן אורח |
| 2017 | שמחות | תסריטאי, במאי ושחקן אורח |
הערות שוליים

↑  הבוגרים שלנו, באתר www.beit-zvi.com
↑  דודי פטימר, ‏ותחשבו על זה: צוות "הקומדי סטור" בראיון לרגל 30 שנה לעליית התוכנית, באתר מעריב אונליין, 23 במרץ 2024
↑  גיל ססובר ורובי דואניאס חוזרים ל"חם ויפת" מה"קומדי סטור", באתר ‏מאקו‏, 8 באפריל 2019
1 2  פרסי הטלוויזיה, באתר israelfilmacademy.co.il
| --- | --- |
בקרת זהויות :  NLI: 987007307030705171  ISNI: 0000 0004 0270 2831  VIAF: 298366164   WorldCat (עם VIAF): 298366164
מכון המים - הגלריה העירונית גבעתיים

| --- | --- |

 מידע כללי
 סוג:  גלריה עירונית לאמנות
 כתובת:  רח' השומר 7, גבעתיים
 מיקום:  גבעתיים 
 מדינה:  ישראל 
 אוצר ראשי:  דורון פולק
 הקמה ובנייה
 תקופת הבנייה:  ?–2006
 תאריך פתיחה רשמי:  2006 (?)
 
 קואורדינטות:  32°04′48″N 34°48′32″E﻿ / ﻿32.079930748951°N 34.808809557707°E﻿ / 32.079930748951; 34.808809557707
 אתר רשמי
  (למפת גוש דן מוגדלת) מכון המים - הגלריה העירונית גבעתיים(למפת גוש דן רגילה) מכון המים - הגלריה העירונית גבעתיים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכון המים - הגלריה העירונית גבעתיים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכון המים - הגלריה העירונית גבעתיים
 
"מכון המים - הגלריה העירונית גבעתיים ע"ש יוסף ויסמן" היא גלריה לאמנות, הממוקמת בגבעתיים.
הגלריה ממוקמת במבנה בשכונת בורוכוב בגבעתיים. המבנה ומשאבת המים שפעלה בו הוקמה סביב הבאר המים שנחפרה במקום בשנת 1927. משאבת המכון העבירה את המים למגדל מים בראש הגבעה, בתחומי בית הספר בורוכוב. פתרון זה סיפק את התושבים עד לחיבורם לרשת הארצית.
בשנת 1933 הקים ארגון "ההגנה" בקום בית מלאכה לייצור רימונים.
בשנת 2006 הוקמה במקום גלריה לאמנות, המציגה תערוכות מתחלפות.
אבי פינקנאוור

אבי ליאה פינקנאוור (באנגלית: Abby Lea Finkenauer; נולדה ב-27 בדצמבר 1988) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס הראשון של מדינת איווה. להוציא את אלכסנדריה אוקסיו-קורטז, פינקנאוור הייתה האישה הצעירה ביותר בקונגרס של ארצות הברית, ולצד סינדי אקסני היא הראשונה שייצגה את איווה בבית הנבחרים. בין השנים 2025-2022 כיהנה כשליחה מיוחדת של ארצות הברית לנעייני נוער גלובליים, תפקיד אליו מונתה בידי נשיא ארצות הברית ג'ו ביידן.